જોકે પાર્ટીએ આપેલા વચનો કેટલા પોકળ છે એ જનતાને ભલે ના દેખાય પણ બીજી પાર્ટીને તરત દેખાય છે. એવી જ રીતે બીજી પાર્ટીના પોકળ વચનો પહેલી પાર્ટી તરત પકડી પાડે છે. પણ ગણિતમાં બેઉ બાજુ નેગેટિવ હોય તો નેગેટિવ નેગેટિવ સામસામે કૅન્સલ થઈ જાય અને પોઝીટીવ જ રહે છે, એમ જ એક પાર્ટીના બોગસ વચનોની સામે બીજી પાર્ટીના બોગસ વચનો આવે ત્યારે બેઉ બાજુથી બોગસ બોગસ કૅન્સલ થઈ જાય છે અને માત્ર વચનો રહે છે. આમેય અડધી જનતા ભોળી છે અને બાકીની અડધી સ્વાર્થી છે! નહીંતર દારૂની પોટલીનાં સ્વાર્થમાં થોડી ભોળવાઈ જાય?